Cuneiform Tablet Prague I 489
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na šu-ḫu-bur qí-bi-ma a-na KÙ.BABBAR ša šé-ep DUG-a-šur lu ša šé-ep e-li lu ša šé-ep ku-ra-ra a ma-lá té-er-tí-a AN.NA šu-uq-lam za-ku-am li-wi-sú ú e-li-a-tim ša-ma-ma iš-tí pá-nim-ma áb-kà-nim té-er-ta-kà e-zi-ib-ma ṭup-pí-a ù na-áš-pé-ra-tí-a iš-tí ša ki-ma i-a-tí šé-bi-lam a-na té-er-tí-a i-ḫi-id-ma a ma-lá té-er-tí-a AN.NA za-ku-am li-wi-sú ù e-li-a-tim ša-ma-ma iš-tí pá-nim-ma áb-kà-nim a-na ni-iḫ-ri-a li-ik-šu-dí-ma a-na na-áb-ri-tim iš-té-ni-ìš le-ru-ba-am ḫa-ra-ni ni-kà-sí i-ša-sí-ú-ma a-ta-be-a-ma a-ta-lá-kam ša ki-ma i-a-tí i-ša-pu-ru-nim um-ma šu-nu-ma <gap> 1 ma-na 3 GÍN KÙ.BABBAR <gap> lu ša šé-ep a-lá-ḫi-im DUMU i-dí-sú-en₆ a li-mì-im a-šur-dan ni-ìš-qúl 3.33333 ma-na ší-im <gap> NA₄.GÍN.ZA a li-mì-im šu-ḫu-bur ni-ìš-qúl 3 ma-na 1 GÍN KÙ.BABBAR a-na ší-im É šu-ḫa-bu-ra ni-iš-qúl